Diari Oficial de la Generalitat Valenciana


Sumari del DOGV 7693, del 08-01-2016 (2016/21)

RESOLUCIÓ de 30 de desembre de 2015, del president de CulturArts Generalitat, per la qual es concedeixen ajudes per a la producció audiovisual, en la modalitat de llargmetratges, minisèries, sèries, telefilms i pilots de sèrie de ficció, per a l'any 2015.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7693

Data del DOGV
:   08-01-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/21


Data del document
:   30-12-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 30 de desembre de 2015, del president de CulturArts Generalitat, per la qual es concedeixen ajudes per a la producció audiovisual, en la modalitat de llargmetratges, minisèries, sèries, telefilms i pilots de sèrie de ficció, per a l'any 2015. [2016/21]  
Vista la proposta de resolució que eleva el director general de CulturArts Generalitat, de 30 de desembre de 2015, així com les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 21 de maig de 2015, de la presidenta de CulturArts Generalitat (DOCV 7531, 22.05.2015), de convocatòria d'ajudes per a la producció audiovisual per a l'any 2015 i en atenció als següents  
  
Antecedents de fet  
Primer. Mitjançant la Resolució de 21 de maig de 2015, de la presidenta de CulturArts Generalitat, es van convocar ajudes per a la producció audiovisual per a l'any 2015 (DOCV 7531, 22.05.2015).  
Segon. El Decret 141/2014, de 5 de setembre, del Consell, publicat en el Diari Oficial de la Comunitat Valenciana número 7355, de 8 de setembre de 2014, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, atribueix a l'ens en l'article 2.2.l, entre les seues funcions, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat, i en l'article 4.2.j residencia l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que té atribuïdes les competències en matèria de cultura.  
  
Tercer. Una vegada finalitzat el procés d'avaluació, la comissió tècnica avaluadora, en la modalitat de llargmetratges, minisèries, sèries, telefilms i pilots de sèrie de ficció per a l'any 2015, nomenada per l'Acord de 4 de setembre del president de CulturArts Generalitat, constituïda a l'efecte i reunida en la sessió el 7 de setembre de 2015 i realitzat el pitching corresponent, va valorar les sol·licituds d'acord amb els criteris i prioritats establits en la base sexta i va elevar la seua proposta a l'òrgan instructor, el qual va firmar la proposta de resolució amb data 21 de setembre de 2015, i es va publicar en la web de CulturArts Generalitat per a al·legacions.  
Quart. Mitjançant una resolució de 16 de desembre de 2015, del president de CulturArts Generalitat, es va recusar Óscar del Caz Diego com a membre de la comissió tècnica avaluadora, per concórrer en la seua persona la causa d'abstenció prevista en l'article 28.2.a de la Llei 30/1992, de 26 de novembre, i de conformitat amb el que estableix l'article 29 de l'expressada norma, i es va nomenar en substitució de la persona recusada i com a membre de ple dret de l'expressada comissió tècnica avaluadora Raúl Díez Rodríguez, de conformitat amb els requisits exigits en la base quinta de la resolució de convocatòria, consultades les associacions de producció cinematogràfica (PAV, AVANT, AVAPI).  
  
Quint. Igualment, la resolució de 16 de desembre de 2015, del president de CulturArts Generalitat, va ordenar retrotraure les actuacions al moment de constitució de la comissió avaluadora i va declarar la tramitació d'urgència del procediment d'adjudicació, de conformitat amb el que estableix l'article 50 de la Llei 30/1992.  
Sext. Amb aquests antecedents, la nova comissió tècnica avaluadora va tornar a convocar-se i a reunir-se per a realitzar el corresponent pitching els dies 21 i 22 de desembre de 2015, i estudiar la documentació presentada, i, d'acord amb els criteris i les prioritats de la base sexta de la convocatòria, ha elevat una proposta degudament motivada, lògica i jurídica, a l'òrgan instructor.  
Sèptim. Publicada la proposta de resolució en la web de CulturArts Generalitat en data 22 de desembre i, en atenció a la tramitació d'urgència del procediment d'adjudicació, es va obrir un termini de cinc dies per a al·legacions, i una vegada finalitzat el termini el dia 29, es van sol·licitar aclariments per part de Dacsa Productions, SL, Lámpara Azul Films, SL, Buen Paso Films, SL, i es van presentar al·legacions per part de Sunraise Pictures, SL, les quals van ser degudament ateses i contestades en termini.  
Fonaments de dret  
Primer. D'acord amb el que disposen la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la dita llei; la Llei 5/1983, de 30 de desembre, del Consell; la disposició transitòria octava de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 141/2014, de 5 de setembre, del Consell, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
  
Segon. Per a la concessió i el pagament de les ajudes cal ajustar-se al que disposa l'esmentada Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la disposició transitòria octava de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com les bases reguladores de la convocatòria.  
Tercer. Totes les sol·licituds d'ajudes per a la producció audiovisual es van presentar dins del termini establit en l'apartat primer de la base quarta de la convocatòria, i es van tramitar els expedients incoats de conformitat amb el que estableix la base quinta de la convocatòria.  
Quart. Havent-se declarat el tràmit d'urgència del procediment d'adjudicació per la Resolució de 16 de desembre de 2015, del president de CulturArts Generalitat, de conformitat amb el que estableix l'article 50 de la Llei 30/1992, es va obrir un termini d'al·legacions de cinc dies des de la publicació el 22 de desembre d'aquesta proposta en la web de CulturArts, i es van atendre i es van comunicar en termini les al·legacions i qüestions plantejades.  
Per tot això, en virtut dels antecedents de fet i fonaments de dret, vista l'acta de 21 i 22 de desembre de 2015, evacuat el nou informe i la proposta per la comissió tècnica avaluadora, havent-se comprovat que els beneficiaris proposats compleixen els requisits necessaris exigits per a aquesta condició, així com els preceptes legals i reglamentaris mencionats i la resta de pertinent aplicació, en l'exercici de les competències que tinc atribuïdes, amb el caràcter de definitiva en atenció al que s'ha disposat en la convocatòria, i pel que fa a la tramitació d'urgència al que disposa la resolució de 16 de desembre de 2015, del president de CulturArts Generalitat, resolc:  
  
Primer  
Concedir les ajudes als beneficiaris que es consignen en l'annex I i l'annex I bis d'aquesta proposta de resolució, de les presentades per a producció audiovisual, en la modalitat de llargmetratges, minisèries, sèries, telefilms i pilots de sèrie de ficció.  
  
Segon  
Nomenar com a suplents les sol·licituds presentades per a producció audiovisual, en la modalitat de llargmetratges, minisèries, sèries, telefilms i pilots de sèrie de ficció, consignades en l'annex II.  
  
Tercer  
Declarar excloses les sol·licituds presentades que incompleixen els apartats de la base sexta 2.1 o base sexta 2.2 de la convocatòria, i que s'assenyalen en l'annex III.  
  
Quart  
Els beneficiaris hauran de complir les obligacions i normes de justificació previstes en les bases octava i novena de la Resolució de 21 de maig de 2015, de la presidenta de CulturArts Generalitat, de convocatòria d'ajudes per a la producció audiovisual per a l'any 2015.  
  
De conformitat amb el que estableixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, reguladora de la jurisdicció contenciosa administrativa, contra aquest acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que va dictar l'acte en el termini d'un mes a comptar des de l'endemà de la publicació d'aquesta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució.  
  
València, 30 de desembre de 2015. El president: Vicent Marzà Ibáñez.